
తెలుగు చిత్రకథానాయికల్లో వాణిశ్రీది ప్రత్యేకస్థానం. మరో మాటలో చెప్పాలంటే ఆమెది ఒక శకం. ఆమె కట్టు, బొట్టు, తలకట్టు ఆ రోజుల్లో ఒక ఫ్యాషన్. సినిమాలో వాణిశ్రీ గెటప్ని ఎలా ఉందో చూసి అనుకరించడానికే మహిళలు మళ్లీ మళ్లీ ఆమె సినిమాలు చూసిన సందర్భాలు ఎన్నో. నవలా నాయికగా కూడా ఆమె పేరు తెచ్చుకొన్నారు. అగ్రహీరోలు సైతం వాణిశ్రీ తన పక్కన నటించాలని కోరుకొనేవారంటే ఆమె డిమాండ్ ఏమిటో ఊహించుకోవచ్చు. సుదీర్ఘమైన తన చలనచిత్ర జీవితంలో వాణిశ్రీకి లభించిన అవార్డుల సంఖ్య స్వల్పమే. అయినా ఆమె ప్రేక్షకాభిమానం చాలనుకొని అవార్డుల కోసం అర్రులు చాచలేదు. ‘‘ప్రతిష్టాత్మకమైన రఘపతి వెంకయ్య అవార్డ్కు నన్ను ఎంపిక చేసినందుకు ఆనందంకంటే వాణిశ్రీ అనే ఒక ఆర్టిస్ట్ ఉందని ఆంధ్రప్రదేశ్ ప్రభుత్వం గుర్తు పెట్టుకొన్నందుకు చాలా ఆనందంగా ఉంది. 50 ఏళ్ల కెరీర్లో ఒకసారి వెనక్కి తిరిగి చూసుకుంటే ఎన్నో అద్భుత పాత్రలు ఇచ్చి నన్ను ప్రోత్సహించిన దర్శకులు, నిర్మాతలు కళ్లముందు కదలాడుతారు. సినీరంగం అనేది ఒక తీపి పదార్థంలాంటిది. ఒకసారి తినడం మొదలుపెట్టిన తర్వాత మళ్లీ మళ్లీ తింటూనే ఉండాలనిపిస్తుంది. నేను మాత్రం కొంత రుచి చూసిన తర్వాత ఇక చాల్లే అని వెనక్కి వెళ్లిపోయాను. నాకు ఇచ్చిన పాత్రలకు న్యాయం చేయడానికే ప్రయత్నించాను కానీ అవార్డుల గురించి ఏనాడూ ఆలోచించలేదు. డబ్బులిచ్చి కొనుక్కొనే అవార్డులు నాకు అవసరం లేదనుకొన్నాను.. వాటికి దూరంగా ఉన్నాను. డబ్బు పెట్టి అవార్డులు కొనుక్కోవాలంటే 15 ఏళ్ల కిత్రమే ఆ పని చేసేదాన్ని. ఏ అవార్డ్ లేకుండా ఉండగలగడం కూడా నా దృష్టిలో గొప్ప విషయమే.’’ -వాణిశ్రీ

telugu chitrakathaanaayikallo vaanisreedi pratyekasthaanam. maro maatalo cheppalante aamedi oka sakam. aame kattu, bottu, talakattu aa rojullo oka fashan. cinemalo vanishree getapni ela undo chusi anukarinchadaanike mahilalu malli malli aame cinimaalu chusina sandarbhaalu enno. nawala naayikagaa kuudaa aame paeru tecchukonnaaru. agraheerolu saitam vanishree tana pakkana natinchaalani korukonevarante aame demand emito oohinchukoovacchu. sudeerghamaina tana chalanachitra jeevitamlo vaanisreeki labhinchina avaardula sankhya swalpame. aina aame prekshakaabhimaanam chaalanukoni avaardula kosam arrulu chaachaledu. ‘‘pratishtaatmakamaina raghapati venkayya avaardku nannu empika chesinanduku anandankante vanishree ane oka artist undani andhrapradesh prabhutvam gurtu pettukonnanduku chala aanandamgaa undi. 50 ella kereerlo okasari venakki tirigi chusukunte enno adbhuta paatralu ichi nannu prothsahinchina darsakulu, nirmaatalu kallamundu kadalaadutaaru. sineerangam anedi oka teepi padaarthamlaantidi. okasari tinadam modalupettina tarvaata malli malli tintoone undaalanipistundi. nenu maatram kontha ruchi chusina tarvaata ika challe ani venakki vellipoyaanu. naaku ichina paatralaku nyaayam cheyadaanike prayatninchaanu cony avaardula gurinchi enaaduu aalochinchaledu. dabbulichi konukkone avaardulu naaku avasaram ledanukonnanu.. vaatiki dooramgaa unnaanu. dabbu petti avaardulu konukkovalante 15 ella kitrame aa pani chesedaanni. e award lekunda undagalagadam kuudaa naa drushtilo goppa vishayame.’’ -vanishree